FK Obilić

**„Obiličliaus“ futbolo klubas** arba **Belgrado „Obilić“** – Serbijos futbolo klubas iš Belgrado.

## Istorija
Klubo ištakos siekia 1924 m., kai Belgrade buvo įkurtas **„Obiličiaus“ futbolo klubas**. 

Komunistinės Jugoslavijos eroje, 1946 m. klubas buvo priverstas pakeisti pavadinimą, nes buvo laikomas "per daug serbišku". Obiličiaus klubas buvo pavadintas Kosovo mūšio herojaus vardu, todėl pervadintas tapo **FK Čuburac.** 

Po šių permainų sekė dešimtmečiai vidutinybės, nors Obilić vardas sugrįžo 1952 m. 

Klubas niekada nepateko į aukščiausią Jugoslavijos futbolo lygą, tik 1988 m. iš regioninių pirmenybių pateko į bebdrą lygą.

1995 m. pasiekė Jugoslavijos taurės finalą, o po sezono galiausiai pakilo į antrą pakopą. 

### „Arkano“ metai (1996–2000)

Željko_Ražnatović.jpg|Arkanas ir tigrų grupuotė
Ceca2006.png|Ceca 2006 m.

1996 m. birželį klubą nusipirko Željko Ražnatovičius, pagarsėjęs slapyvardžiu „Arkan“. Arkanas buvo sukarintos grupuotės lyderis, Jugoslavijos karų veteranas, vienas iš ieškomiausių nusikaltėlių Hagos tribunolo sąraše. Arkanas išgarsėjo jaunystėje, kai plėšė bankus visoje Europoje ir sugebėjo pabėgti iš kalėjimo, o vėliau grįžo į Jugoslaviją. Gimtinėje jis dalyvavo kruvinuose susidorojimuose, kriminalinėje veikoje. Karams pasibaigus, Arkanas nusipirko „Obiličiaus“ futbolo klubą. Jau pirmą sezoną ekipa buvo perkelta į aukščiausią divizioną. 1997–1998 m. debiutantai Jugoslavijos Pirmoje lygoje pralaimėjo tik vienerias rungtynes ir tapo šalies čempionais. Klubui, kuris mažiau nei prieš dešimtmetį buvo beveik nežinomas, tai buvo nepaprastas augimas. Buvo užfiksuota rekordinė 47 nepralaimėtų rungtynių serija.

Po metų FK Obiličius vos nepateko į Čempionų lygos grupių etapus. Paskutinė atrankos kliūtis buvo Miuncheno „Bayern“, kuris ir eliminavo serbus iš tolimesnės kovos. Klubui nepavyko apginti čempiono titulo: užėmė antrąją vietą vos dviem taškais nuo „Partizan“, nors viso sezono metu nepralaimėjo. 1999–2000 m. liko trečioje vietoje, tačiau viskas pasikeitė.

Grėsmė būti nušalintiems nuo dalyvavimo Europos varžybose reiškė, kad Arkanas turėjo nusišalinti nuo klubo valdymo. Arkano žmona, serbų popžvaigždė Ceca ėjo klubo prezidentės pareigas, tačiau neilgai.

Arkanas buvo nušautas viename Belgrado viešbutyje 2000 m. sausį.

Žvaigždė Ceca pateko į teisėsaugos nemalonę ir buvo patraukta į baudžiamąją atsakomybę. Teismo salėje ji pasirodydavo su aukštakulniais ir provokuojančiomis aptempotmis suknelėmis.

Šlovės laikai baigėsi, o „Obiličiaus“ klubas 2005–2006 m. iškrito iš aukščiausios lygos. Reikalai nuolatos tik blogėjo ir, galiausiai, iki 2013 m. klubas atsidūrė septintoje Serbijos futbolo lygoje.

Varžovų žaidėjai po Arkano mirties 2000 m. atskleidė, kad prieš rungtynes sulaukdavo grasinimų. Keletas teisėjų prisipažino, kad Arkanas įsiverždavo į jų persirengimo kambarius, laikydamas ginklus, taikydamas į galvas ir grasindamas mirtimi, jei nebus priimti „teisingi“ sprendimai. Jeigu kita komanda pasirodydavo per gerai, Arkanas nedelsiant apsilankydavo varžovų persirengimo kambariuose. Kitados futbolo bendruomenę terorizavo banditai ir kovotojai, ką tik grįžę iš Bosnijos ir Kroatijos mūšio laukų. 2011 m. reidas į Ražnatovičiaus dvarą ir kratos jame atskleidė, kad įžymybių pora pasisavino milijonus dolerių lėšų iš **„Obiličiaus“ futbolo klubo**.

### Pastarieji metai (nuo 2015 m.)
Vyrų komandos buvo išformuotos, o aktyvi liko tik moterų komanda. Klubas gauna pajamų iš stadiono nuomos.

## Apranga
; Sportinės aprangos pokyčiai.
* Namuose žaidžia geltona apranga. 

## Pasiekimai

## Sezonai
### [[UEFA]] varžybos

|}

## Klubo vadovai
*  „Arkanas“, Željko Ražnatović ().
*  „Ceca“, Svetlana Ražnatović ().

## Garsesni žaidėjai
Žaidėjai, kurie kitados atstovavo savo šalių rinktinėms:

 Serbija,  Jugoslavija:
* Dražen Bolić
* Nenad Đorđević
* Nenad Grozdić
* Dragoslav Jevrić
* Saša Kovačević
* Petar Krivokuća
* Nikola Lazetić
* Milovan Milović
* Nenad Mladenović
* Milan Obradović
* Predrag Ocokoljić
* Marko Pantelić
* Aleksandar Pantić
* Radovan Radaković
* Zoran Ranković
* Predrag Ristović

* Dragan Šarac
* Miroslav Savić
* Saša Simonović
* Bojan Zajić
* Saša Zorić
* Aleksandar Živković
* Bratislav Živković
kiti:
* Vladan Grujić
* Stevo Nikolić
* Vule Trivunović
* Dragoljub Simonović
* Dejan Antonić
* Antonio Filevski
* Bojan Brnović
* Dejan Ognjanović
* Mirko Raičević

## Žinomesni treneriai
* Ljubiša Tumbaković
* Dragoslav Šekularac
* Dragan Okuka
* Miroljub Ostojić
* Mihajlo Bošnjak
* Borislav Cvetković
* Ratko Dostanić
* Stanislav Karasi
* Stevan Mojsilović
* Milan Živadinović
* Dragan Lacmanović
* Miodrag Božović
* Zoran Milinković
* Dragoljub Bekvalac
* Dušan Jevrić

## Taip pat skaitykite
* Milošas Obiličius

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive